CELEX: 32014R1136
Language: sl
Date: 2014-10-24 00:00:00
Title: Uredba Komisije (EU) št. 1136/2014 z dne 24. oktobra 2014 o spremembi Uredbe (EU) št. 283/2013 glede prehodnih ukrepov za postopke v zvezi s fitofarmacevtskimi sredstvi  Besedilo velja za EGP

28.10.2014   
            
            
               SL
            
            
               Uradni list Evropske unije
            
            
               L 307/26
            
         UREDBA KOMISIJE (EU) št. 1136/2014
   z dne 24. oktobra 2014
   o spremembi Uredbe (EU) št. 283/2013 glede prehodnih ukrepov za postopke v zvezi s fitofarmacevtskimi sredstvi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) in zlasti člena 78(1)(b) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 283/2013 (2) je razveljavila Uredbo Komisije (EU) št. 544/2011 (3) in določila nove zahtevane podatke za aktivne snovi.
            
         
               (2)
            
            
               Da se bodo države članice in zainteresirane strani lahko pripravile na izpolnjevanje navedenih novih zahtev, so v Uredbi (EU) št. 283/2013 določeni prehodni ukrepi glede podatkov, ki jih je treba predložiti za vloge za odobritev, podaljšanje odobritve ali spremembo odobritve aktivnih snovi, ter podatkov, ki jih je treba predložiti za vloge za registracijo, podaljšanje registracije ali spremembo registracije fitofarmacevtskih sredstev.
            
         
               (3)
            
            
               Da bi v nekaterih primerih dovolili predložitev podatkov o aktivnih snoveh v vlogah za registracijo ali za spremembo registracije fitofarmacevtskih sredstev v skladu z zahtevanimi podatki, ki so veljavni v času njihove odobritve ali podaljšanja, bi bilo treba spremeniti prehodne ukrepe glede postopkov za registracijo fitofarmacevtskih sredstev. Taka sprememba je potrebna, da se prepreči nastanek razlik pri ocenjevanju podatkov, pridobljenih v skladu z novimi zahtevanimi podatki, ki so jih določile države članice, ki spadajo na različna območja, in da se ohrani enoten in usklajen pristop k ocenjevanju navedenih podatkov prek njihove ocene na ravni Unije.
            
         
               (4)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Člen 4(1) Uredbe (EU) št. 283/2013 se nadomesti z naslednjim:
   
      „1.   Za vloge za registracijo, kot je navedeno v členu 28 Uredbe (ES) št. 1107/2009, ki zadevajo fitofarmacevtska sredstva, ki vsebujejo eno ali več aktivnih snovi, za katere je bila predložena dokumentacija v skladu s členom 3 ali za katere odobritev ni bila podaljšana v skladu s členom 14 Uredbe (ES) št. 1107/2009 in Izvedbeno uredbo Komisije (EU) št. 844/2012 (4), se Uredba (EU) št. 544/2011 še naprej uporablja za predložitev podatkov o teh aktivnih snoveh.
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  Uredba Komisije (EU) št. 283/2013 z dne 1. marca 2013 o določitvi zahtevanih podatkov o aktivnih snoveh v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 93, 3.4.2013, str. 1).
   
      (3)  Uredba Komisije (EU) št. 544/2011 z dne 10. junija 2011 o izvajanju Uredbe (ES) št. 1107/2009 Evropskega parlamenta in Sveta glede zahtevanih podatkov o aktivnih snoveh (UL L 155, 11.6.2011, str. 1).
   
      (4)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).“